b"\n_START_ARTICLE_\nMorgan Crofton\n_START_SECTION_\nVida i Obra\n_START_PARAGRAPH_\nCrofton era fill d'un pastor anglic\xc3\xa0, per\xc3\xb2 ell es va convertir al catolicisme entorn de 1853. Havia estudiat en el Trinity College (Dubl\xc3\xadn) on, en graduar-se el 1847, va obtenir les millors notes en matem\xc3\xa0tiques. De 1849 a 1852 va ser professor del Queen's College de Galway, lloc al que va resignar per la seva conversi\xc3\xb3. Als anys seg\xc3\xbcents va estar a Fran\xc3\xa7a, on va ser professor de diversos col\xc2\xb7legis jesu\xc3\xaftes._NEWLINE_El 1856 va retornar a la Gran Bretanya, on va ser nomenat professor ajudant de matem\xc3\xa0tiques de la Reial Escola Militar de Woolwich (Londres) on estava James Joseph Sylvester a qui va acabar succeint com professor titular quan aquest es va retirar el 1870._NEWLINE_Crofton \xc3\xa9s conegut, sobre tot, per la f\xc3\xb3rmula de Crofton, publicada el 1868 i que s'utilitzava per calcular integrals complicades. El seu article sobre Probabilitat de la novena edici\xc3\xb3 de l'Encyclopaedia Britannica, tamb\xc3\xa9 va tenir for\xc3\xa7a influ\xc3\xa8ncia en el desenvolupament posterior d'aquesta disciplina."